CELEX: 62018TN0407
Language: sk
Date: 2018-07-02 00:00:00
Title: Vec T-407/18: Žaloba podaná 2. júla 2018 – WP/EUIPO

10.9.2018   
            
            
               SK
            
            
               Úradný vestník Európskej únie
            
            
               C 319/18
            
         
      Žaloba podaná 2. júla 2018 – WP/EUIPO
      (Vec T-407/18)
      (2018/C 319/21)
      Jazyk konania: angličtina
      
         Účastníci konania
      
      
         Žalobca: WP (v zastúpení: H. Tettenborn, advokát)
      
         Žalovaný: Úrad Európskej únie pre duševné vlastníctvo
      
         Návrh
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie EUIPO zo 6. októbra 2017, ktorým odmieta druhé obnovenie žalobcovej zmluvy ako dočasného pracovníka v súlade s článkom 2 písm. f) RAA (Podmienky zamestnávania ostatných zamestnancov Európskej únie), a
               
            
                  —
               
               
                  uložil EUIPO povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza štyri žalobné dôvody.
      
                  1.
               
               
                  Prvý žalobný dôvod sa zakladá na tvrdení, že EUIPO prijatím napadnutého rozhodnutia porušil zásadu zákonnosti, keďže konal v rozpore s ustanoveniami Služobného poriadku úradníkov Európskej únie (služobný poriadok) a Podmienkami zamestnávania ostatných zamestnancov Európskej únie, a to s článkom 65 RAA a článkom 110 služobného poriadku, a že napadnuté rozhodnutie je bez právneho základu.
               
            
                  2.
               
               
                  Druhý žalobný dôvod sa zakladá na tvrdení, že EUIPO prijatím napadnutého rozhodnutia porušil zásadu zákonnosti, dopustil sa zjavne nesprávneho posúdenia a nesplnil si povinnosť starostlivosti voči zamestnancom.
               
            
                  3.
               
               
                  Tretí žalobný dôvod sa zakladá na tvrdení, že EUIPO prijatím napadnutého rozhodnutia konal v rozpore s požiadavkami nariadenia 45/2001 (1), konkrétne s článkom 27 ods. 1 a 2 písm. b).
               
            
                  4.
               
               
                  Štvrtý žalobný dôvod sa zakladá na tvrdení, že EUIPO prijatím napadnutého rozhodnutia porušil zásadu rovnosti zaobchádzania.
               
            
         (1)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 2001, s. 1; Mim. vyd. 13/026, s. 102).